פרימוז ברזץ'

פרימוז ברזץ' (בסלובנית: Primož Brezec; נולד ב-2 באוקטובר 1979) הוא כדורסלן עבר סלובני, ששיחק בעמדת הסנטר. גובהו 2.16 מטרים.

קריירה 
ברזץ', יליד  בפוסטוז'נה, סלובניה, יוגוסלביה, שיחק באולימפיה ליובליאנה מהליגה הסלובנית בין השנים 1998-2001. הוא נבחר במקום ה-27 על ידי אינדיאנה פייסרס בדראפט ה-NBA לשנת 2000, אך לא הרבה לשחק ולכן עבר בעונת 2004/05 לשארלוט בובקאטס, לאחר בחירה בדראפט ההרחבה, בה היה לסנטר המוביל ולשחקן חמישייה קבוע. בעונתו הראשונה בשארלוט קלע 13 נקודות והוריד 7.4 ריבאונדים בממוצע למשחק, אך בשלוש העונות שבאו לאחר מכן היה בירידה מתמדת, מה שגרם להעברתו בטרייד לדטרויט פיסטונס עבור נאזר מוחמד.

ב-21 בפברואר 2008 הועבר ברזץ' בטרייד לטורונטו ראפטורס עבור חואן דיקסון. במדי הראפטורס שיחק 13 משחקים בהם קלע 3.7 נקודות והוריד 1.4 ריבאונדים בממוצע למשחק. ב-20 ביולי חתם על חוזה לשנתיים בקבוצת היורוליג האיטלקית לוטומטיקה רומא, אך עזב אותה כבר לאחר עונה אחת. באוגוסט 2009, שב ל-NBA וחתם בפילדלפיה 76'. בפברואר 2010 הועבר יחד עם רויאל אייבי למילווקי באקס בתמורה לג'ודי מיקס, פרנסיסקו אלסון ובחירת דראפט עתידית. אחר כך הוא חזר לשחק באירופה, בקבוצה קרסניה קריליה סמרה.

קישורים חיצוניים

 פרופיל באתר InterBasket

כדורסלנים סלובנים
כדורסלני נבחרת סלובניה
כדורסלני אולימפיה ליובליאנה
כדורסלני אינדיאנה פייסרס
כדורסלני שארלוט בובקאטס
כדורסלני דטרויט פיסטונס
כדורסלני טורונטו ראפטורס
כדורסלני וירטוס רומא
כדורסלני פילדלפיה 76'
כדורסלני מילווקי באקס
כדורסלני לוקומוטיב קובאן
כדורסלני ניז'ני נובגורוד
כדורסלני א.א.ק. לרנקה
בחירות דראפט של אינדיאנה פייסרס
סלובנים שנולדו ב-1979